Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 340

802.X szabványcsaládot és az Ethernetet. Ismerjék a hozzáférési és hibakezelési eljárásokat és jellemzõket. Ismerjék a hálózati és szállítási rétegek jellemzõ algoritmusait. Ismerjék és értsék a legfontosabb biztonsági rendszereket. Adatbázis-kezelés: A tanulók ismerjék az adatbázis fogalmát, különbözõ modelljeit — hangsúlyosan a relációs modellt. Értsék meg az adatbázis-kezelés feladatát és problémakörét. Érzékeljék az adatbázis- és a táblázatkezelõvel leképzett adattábla közötti különbséget. Legyenek tisztában a relációs adatbázis tábláinak, mezõinek és rekordjainak kialakításával, és az ezeken végzett mûveletek matematikai alapjaival. Értsék a táblák közötti kapcsolatteremtés elvét és lényegét. Legyen gyakorlatuk az adattáblákban keletkezõ redundanciák felismerésében. Legyenek tisztában a kulcsmezõ szerepével, az indexelés folyamatával. Ismerjék az adatbázisok tervezésének és létrehozásának egyszerûbb eseteit. Legyenek képesek kisebb feladatokhoz mezõtípusokat meghatározni. Ismerjék és értsék a fizikai és logikai állományrendezés közötti különbséget, az adatbázisban való adatkeresés célját és módszereit. Tudják alkalmazni a segédprogramok lekérdezõ utasításait. Tudjanak különbséget tenni az adattábla szûrése és a lekérdezõ állomány létrehozása között. A tanulók ismerjék és értsék az SQL programnyelv szükségességét, célját, mûködési elvét. Ismerjék az egyszerû lekérdezõ SQL-mondat felépítését, az adatdefiníció és adatmanipuláció lényegét. Gyakorlottan tudjanak egyszerû záradékokat, csoportképzõket megfogalmazni. Tudjanak adatbeviteli ûrlapot tervezni, az ûrlapon vezérlõket elhelyezni. INFORMATIKAI SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Informatikai szakmacsoportos alapozó gyakorlatok tantárgy tanításának célja a szakmacsoporban a tanulók pályaválasztásának megerõsítése, a szakmacsoport tevékenységformáinak és technológiáinak megismertetése. Keltse fel a tanulók érdeklõdését a mûszaki problémák iránt, továbbá mutassa be, mivel foglalkoznak az informatikai, számítástechnikai szakmákban képesítést nyert szakemberek. Járuljon hozzá a tanulók egyéni életpályájának megtervezéséhez. Mutassa be az elméletben tanultak gyakorlati alkalmazását, az elmélet és a gyakorlat kapcsolatát. Biztosítson lehetõséget a tanulóknak képességeik szélesebb körû kibontakoztatására, a tanárnak a tanulói érdeklõdés felkeltésére és a tehetség felkutatására. A Számítástechnika gyakorlat oktatásának célja az elméleti tananyag elmélyítése, begyakoroltatása, a programozási tételek és objektumorientált módszerek alkalmazása. A Hardverismeret és gyakorlat oktatásának célja a méréstechnikai jártasság elsajátítása, a számítógépeket alkotó digitális technológia legfontosabb elemeinek használata és a gépi kódú programozás lehetõségeinek alkalmazása. A Hardverismeret és gyakorlat az iskola szakmai profiljának megfelelõen két alternatívát tartalmaz: Ø Hardverorientációjú szakmai kimenet: A változat Ø Szoftverorientációjú szakmai kimenet: B változat Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, különösen az algoritmikus gondolkodás, az önálló megfigyelés képessége, a kreativitás, az ismeretek alkalmazási képessége. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, gyakorlati munkájuk legyen átgondolt, célszerû, biztonságos, eredményes. Fejlessze a tanulók fegyelmezettségét, pontosságát, az elõírások, a munka- és érintésvédelmi szabályok betartását. A számítógép programozási feladatok keretében a tanulók szerezzenek gyakorlatot a számítógépes programok készítésében, valamelyik korszerû, általános programozási nyelv használatában. Ismerjék fel a tanult nyelven készített programok forráskódját, tudják a forráskódot olvasni, értelmezni, és tudjanak hasonlókat készíteni. Legyen gyakorlatuk az objektumok programozásában, vizuális formok létrehozásában, vezérlõk elhelyezésében, legyenek képesek menüelemeket szerkeszteni és ezekhez eseményeket, metódusokat rendelni, illetve ezek programkódját elkészíteni. Gyakorlati feladataik kapcsán szerezzenek tapasztalatot a TCP/IP protokoll-család kezelésében és az alapvetõ rendszer-adminisztrátori feladatok ellátásában. Szerezzenek gyakorlatot az adattábla kialakításban, a relációképzésben, normalizálásban. Tudják alkalmazni egy harmadik generációs adatbázis-kezelõ nyelv alapelemeit, és szerezzenek gyakorlatot az SQL alapú lekérdezések generálására alkalmas felhasználói program — például Access — kezelésében. A tanulók szerezzenek gyakorlatot a mérések kivitelezésében, értékelésében, a hibaszámítási módszerek gyakorlásában, a számítógépes mérési adatfeldolgozásban. Ismerjék és gyakorolják a villamos mérések alapjait. A változat: Ismerjék a digitális technika alapelemeit, a rajtuk végezhetõ vizsgálatokat, méréseket és beállításokat. B változat: Gépi kódú program készítése assembly nyelven. Tárgykódmodulok szerkesztése külsõ assembler fordítóval. Assembly utasításblokk elhelyezése más fejlesztõi környezetben készített programban. Az assembly programok alkalmazása digitális áramkörök vizsgálatához.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes